title: 2013 m. liepos 18 d. Komisijos sprendimas, kuriuo skiriami Europos vartotojų konsultacinės grupės nariai ir jų pakaitiniai nariai

text:
24.7.2013

               LT

               Europos Sąjungos oficialusis leidinys

               C 210/4

         KOMISIJOS SPRENDIMAS
   2013 m. liepos 18 d.
   kuriuo skiriami Europos vartotojų konsultacinės grupės nariai ir jų pakaitiniai nariai
   2013/C 210/04
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. rugsėjo 14 d. Komisijos sprendimą 2009/705/EB, įsteigiantį Europos vartotojų konsultacinę grupę (1), ypač į jo 4 straipsnį,
   kadangi:

               (1)

               dabartinių Europos vartotojų konsultacinės grupės narių įgaliojimai baigiasi 2013 m. vasario 28 d.;

               (2)

               todėl remiantis valstybių narių ir Europos vartotojų organizacijų pasiūlymais reikia skirti naujus narius ir jų pakaitinius narius trejų metų laikotarpiui,

         NUSPRENDĖ:
   Vienintelis straipsnis
   Toliau išvardyti asmenys skiriami Europos vartotojų konsultacinės grupės nariais arba jų pakaitiniais nariais trejų metų kadencijai:

               Nariai

               Pakaitiniai nariai

               Gilles DE HALLEUX (BE)

               Pieter-Jan DE KONING (BE)

               Bogomil NIKOLOV (BG)

               Daniela IVANOVA (BG)

               Libor DUPAL (CZ)

               Pavel STAŘIČNÝ (CZ)

               Benedicte FEDERSPIEL (DK)

               Vagn JELSØE (DK)

               Isabelle Marie Charlotte BUSCKE (DE)

               Heinz WILLNAT (DE)

               Helle ARUNIIT (EE)

               Tiiu MÜÜRSEPP (EE)

               Dermott JEWELL (IE)

               Michael KILCOYNE (IE)

               Evangelia KEKELEKI (EL)

               Fotios SPYROPOULOS (EL)

               Concepción MARTIN REY (ES)

               Eugenio RIBÓN SEISDEDOS (ES)

               Karine DE CRESCENZO (FR)

               Sandrine PERROIS (FR)

               Massimiliano DONA (IT)

               Giovanni FERRARI (IT)

               Fryni MICHAEL (CY)

               Loucas ARISTODEMOU (CY)

               Baiba MILTOVIČA (LV)

               Aivars SMAGARS (LV)

               Rūtenis PAUKŠTE (LT)

               Eglė KYBARTIENĖ (LT)

               Eugène KIRSCH (LU)

               Bob SCHMITZ (LU)

               Dóra GRAFNÉ BARANYI (HU)

               György BARANOVSZY (HU)

               Antoine GRIMA (MT)

               Pauline AZZOPARDI (MT)

               Michiel KARSKENS (NL)

               Jacobus T. PETERS (NL)

               Gabriele ZGUBIC-ENGLEDER (AT)

               Ulrike DOCEKAL (AT)

               Kamil PLUSKWA-DĄBROWSKI (PL)

               Grazyna ROKICKA (PL)

               Luís Sieuve DE LIMA DA SILVEIRA RODRIGUES (PT)

               Lina Maria CARDOSO LOPES (PT)

               Sorin-George TOMA (RO)

               Emil BOJIN (RO)

               Živa DROL NOVAK (SI)

               Breda KUTIN (SI)

               Petra VARGOVÁ ČASKOVSKÁ (SK)

               Božena STAŠENKOVÁ (SK)

               Juha BEURLING (FI)

               Ilkka SALMINEN (FI)

               Jens HENRIKSSON (SE)

               Jan BERTOFT (SE)

               Michelle SMYTH (UK)

               Antoinette McKEOWN (UK)

               Stephen RUSSELL (ANEC)

               Chiara GIOVANNINI (ANEC)

               Monique GOYENS (BEUC)

               Ursula PACHL (BEUC)

      Priimta Briuselyje 2013 m. liepos 18 d.

            Komisijos vardu Primininko pavedimu

         Paola TESTORI COGGI

            Sveikatos ir vartotojų reikalų generalinio direktorato generalinė direktorė

      (1)  OL L 244, 2009 9 16, p. 21.


title: 2010 m. gegužės 5 d. Europos Parlamento sprendimas dėl Europos Sąjungos pagrindinių teisių agentūros 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/207

         EUROPOS PARLAMENTO SPRENDIMAS
   2010 m. gegužės 5 d.
   dėl Europos Sąjungos pagrindinių teisių agentūros 2008 finansinių metų biudžeto įvykdymo patvirtinimo
   (2010/546/ES)
   EUROPOS PARLAMENTAS,
   atsižvelgdamas į Europos Sąjungos pagrindinių teisių agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (3), ypač į jo 21 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0090/2010),

               1.

               patvirtina Europos Sąjungos pagrindinių teisių agentūros direktoriui, kad Agentūros 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 10.

      (2)  OL L 248, 2002 9 16, p. 1.

      (3)  OL L 53, 2007 2 22, p. 1.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/208

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos Sąjungos pagrindinių teisių agentūros 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos Sąjungos pagrindinių teisių agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (3), ypač į jo 21 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0090/2010),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos;

               B.

               kadangi Parlamentas 2009 m. balandžio 23 d. patvirtino Europos Sąjungos pagrindinių teisių agentūros direktoriui, kad Agentūros 2007 finansinių metų biudžetas įvykdytas (5), ir prie sprendimo dėl biudžeto įvykdymo patvirtinimo pridėtoje rezoliucijoje, be kita ko, pabrėžė:

                           —

                           kad Agentūra turėtų siekti sąveikos ir vengti dubliavimosi su kitomis institucijomis, veikiančiomis žmogaus teisių srityje, ypač Europos Taryba,

                           —

                           kad Europos kovos su sukčiavimu tarnyba (OLAF) pradėjo tyrimą, susijusį su Agentūra; taigi reikalavo, kad OLAF, Agentūra ir Komisija kuo greičiau praneštų biudžeto įvykdymo patvirtinimo institucijai tyrimo rezultatus ir apie galimas tolesnes priemones,

                           —

                           kad Audito Rūmai pateikė pastabą dėl vienos viešųjų pirkimų procedūros, jog pagal paskelbtą įvertinimo metodą netiesiogiai buvo sumažinta santykinė kainos kriterijaus svarba ir dėl to kai kurie galimi pretendentai galėjo atsisakyti dalyvauti ir nebuvo laikomasi patikimo finansų valdymo principo,

               1.

               su džiaugsmu pažymi, kad Audito Rūmams pateiktas pagrįstas patvirtinimas, jog 2008 m. gruodžio 31 d. pasibaigusių finansinių metų Europos Sąjungos pagrindinių teisių agentūros metinės sąskaitos pagal visus esminius punktus patikimos ir visos finansinės operacijos, kuriomis grindžiamos agentūros metinės sąskaitos, yra teisėtos ir tvarkingos;

      Veikla

               2.

               ragina Agentūrą planuojant nustatyti SMART tikslus ir RACER rodiklius tam, kad būtų galima geriau įvertinti jos veiklos rezultatus; vis dėlto pažymi, jog Agentūra teigia, kad sudarydama 2009 m. programą, jau atsižvelgė į šias pastabas;

               3.

               džiaugiasi, kad 2009 m. viduryje Agentūra pradėjo naudoti veikla grindžiamo biudžeto programinę įrangą, dėl kurios bus galima numatyti aiškius skirtų finansinių ir žmogiškųjų išteklių rodiklius;

               4.

               džiaugiasi, kad ankstesnės biudžeto įvykdymo patvirtinimo procedūros metu Agentūra ėmėsi veiksmų, atsižvelgdama į Audito Rūmų ir biudžeto valdymo institucijos pastabas;

               5.

               pažymi, kad per ateinančius kelerius metus agentūros biudžeto įvykdymo patvirtinimas turėtų būti ir toliau grindžiamas agentūros metų darbo įvertinimu;

      OLAF tyrimas

               6.

               pažymi, kad 2009 m. OLAF baigė 2008 m. pradėtą tyrimą, susijusį su Agentūra, ir jį šiuo metu nutraukė, nesiimdama tolesnių veiksmų;

      Vidaus auditas

               7.

               pažymi, kad 2008 m. vasario mėn. Vidaus audito tarnyba (VAT) atliko tolesnį auditą, susijusį su neįgyvendintomis 2007 m. ataskaitos rekomendacijomis ir nustatė, kad tik viena rekomendacija (dėl Valdybos personalo įdarbinimo priežiūros) liko neįgyvendinta; vis dėlto pažymi, kad aplinkybės pasikeitė ir po to, kai Agentūra pradėjo operacijas ir buvo paskirtas naujas direktorius, nebeliko šios rekomendacijos pradinio tikslo, todėl rekomendacija gali būti laikoma įgyvendinta;

               8.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. gegužės 5 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 304, 2009 12 15, p. 10.

      (2)  OL L 248, 2002 9 16, p. 1.

      (3)  OL L 53, 2007 2 22, p. 1.

      (4)  OL L 357, 2002 12 31, p. 72.

      (5)  OL L 255, 2009 9 26, p. 198.

      (6)  Priimti tekstai, P7_TA(2010)0139 (žr. šio Oficialiojo leidinio p. 241).


title: 2012/402/ES: 2012 m. liepos 10 d. Tarybos sprendimas, kuriuo skiriamas Audito Rūmų narys

text:
18.7.2012

               LT

               Europos Sąjungos oficialusis leidinys

               L 188/15

         TARYBOS SPRENDIMAS
   2012 m. liepos 10 d.
   kuriuo skiriamas Audito Rūmų narys
   (2012/402/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 2 dalį,
   atsižvelgdama į Europos Parlamento nuomonę (1),
   kadangi:

               (1)

               Nadejda SANDOLOVA kadencija baigiasi 2012 m. gruodžio 31 d.;

               (2)

               todėl reikėtų paskirti naują narį,

         PRIĖMĖ ŠĮ SPRENDIMĄ:
   1 straipsnis
   Iliana IVANOVA skiriama Audito Rūmų nare laikotarpiui nuo 2013 m. sausio 1 d. iki 2018 m. gruodžio 31 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 10 d.

            Tarybos vardu

            Pirmininkas

         V. SHIARLY

      (1)  2012 m. birželio 13 d. nuomonė (dar nepaskelbta Oficialiajame leidinyje).